39. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 124696/6061 της 31 Μαΐου/5 Ιουλ. 1966 (ΦΕΚ Β΄ 417) Περί τρόπου συσκευασίας των προς εξαγωγήν προοριζομένων Ροδακίνων. Έχοντες υπ’ όψιν: 1)Το άρθρ. 19 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών Καλλιεργειών και άλλων τινών διατάξεων». 2)Την διαπιστωθείσαν ανάγκην λήψεως μέτρων προς αποφυγήν ζημιών εις τα εξαγόμενα Ροδάκινα εκ μωλωπισμών εις την βάσιν των καρπών τούτων, αποφασίζομεν: Καθορίζομεν όπως κατά την συσκευασίαν των προς εξαγωγήν προοριζομένων Ροδακίνων τοποθετείται εις τον πυθμένα των κιβωτίων χαρτόνιον ή κυματοειδής χάρτης. Η παρούσα δημοσιευθήτω δια της Εφημερίδος της Κυβερνήσεως. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 